Source: https://rovaniemi.cloudnc.fi/fi-FI/Toimielimet/Kaupunginvaltuusto/Kokous_1562020/Talouden_kuukausikatsaus_113042020(104608)
Timestamp: 2020-08-11 04:07:43+00:00
Document Index: 17474899

Matched Legal Cases: ['§ 44', '§ 492', '§ 323', '§ 236', '§ 37', '§ 39', '§ 40', '§ 41', '§ 42', '§ 43', '§ 45', '§ 46', '§ 47', '§ 48', '§ 49', '§ 50', '§ 51', '§ 52', '§ 53', '§ 54', '§ 55', '§ 56', '§ 57', '§ 58', '§ 59', '§ 60', '§ 61', '§ 62', '§ 63', '§ 64']

Talouden kuukausikatsaus 1.1-30.4.2020 | Rovaniemi
Talouden kuukausikatsaus 1.1-30.4.2020
§ 44 Talouden kuukausikatsaus 1.1-30.4.2020
ROIDno-2020-914
Janne Juotasniemi, controller, janne.juotasniemi@rovaniemi.fi
Kaupunginhallituksen 16.12.2019 § 492 hyväksymien Vuoden 2020 talousarvion täytäntöönpano-ohjeiden kohdan 6.1. mukaan:
"Kaupunginjohtaja vastaa siitä, että kaupunginhallitus saa kuukausittain tiedoksi talouskatsauksen ja vähintään kerran vuodessa käsiteltäväkseen talousarvion osavuosikatsauksen, jonka se toimittaa edelleen valtuustolle tiedoksi. Toiminta- ja talousraportin yhteydessä on annettava selvitys myös investointihankkeiden toteutumisesta ja niiden määrärahojen käytöstä. Raporttien perusteella on ryhdyttävä tarvittaessa toimenpiteisiin, jotta määrärahojen puitteissa turvataan sovitut palvelut. Jokaisen talousarvion toteuttamisesta vastaavan on seurattava talousarvion ja toiminnallisten tavoitteiden toteutumista ja ryhdyttävä tarvittaessa asian vaatimiin toimenpiteisiin."
Vuoden 2020 talousarviossa toimintakatteen sallittu kasvu talousarviovuodelle on 3,2 M€ eli 0,9 % (Vuonna 2019 koko vuoden toimintakatteen kasvu oli 15,5 M€ eli 4,3 %).
Toimintakatteen kasvu kuluvan vuoden huhtikuussa oli 1,6 milj.euroa eli 1,3 %.Tavoitteen mukainen sallittu toimintakatteen kasvu huhtikuun tilanteen mukaan on korkeintaan 1,06 M€.
Koronaviruksesta johtuen verotulojen ennakoidaan jäävän arvioidusta. Kuntaliiton toukokuussa tekemän ennusteen mukaan Rovaniemen verotulot toteutuvat 14,8 milj.euroa arvioitua pienempänä.
Valtion tukitoimien kuntakohtaiset vaikutukset eivät ole vielä selvillä ja tämän hetkisen tiedon mukaan valtion tukipaketti ei kokonaisuudessaan kompensoi epidemiasta johtuvia menetyksiä kunnille.
Kuluvan vuoden talousarvio on laadittu 5,5 milj. euroa alijäämäiseksi. Huhtikuun tulos on 3,8 milj.euroa alijäämäinen.
Mikäli nettomenot ja verotulot toteutuvat ennusteiden mukaisesti eivätkä valtion tukitoimet kompensoi menetyksiä, asetettu tulostavoite jää saavuttamatta ja alijäämä kasvaa talousarviossa arvioitua suuremmaksi. Tämän vuoksi kaupungin taloutta tasapainottavia toimenpiteitä on toteutettava kuluvan vuoden aikana aktiivisesti.
Raportointikuukauden työliisyystietoja ei ole vielä saatavilla. Liitteenä olevaa katsausta päivitetään, kun tiedot käytettävissä.
Kaupunginhallitus merkitsee talouden kuukausikatsuksen tiedoksi ja edelleen kaupunginvaltuustolle esitettäväksi.
Kaupunginhallitus päättää, että voimavarat on toistaiseksi kohdistettava niihin toimintoihin, joilla estetään koronavirusepidemian laajentuminen. Määrärahojen käytöstä muihin harkinnanvaraisiin tarpeisiin tulee pidättäytyä. Lisäksi kaupunginhallituksen päätöstä 7.10.2019 § 323 tulee edelleen noudattaa sekä toiminnan ja talouden uudistamisohjelmassa olevia talouden tasapainotustoimenpiteitä on toteutettava. Kuluvan vuoden taloutta tasapainottavista toimenpiteistä tulee toimielinten raportoida kaupunginvaltuustolle kesäkuun lopun tilanteesta tehtävässä osavuosikatsauksessa.
Kaupunginhallitus kuuli asiassa kaupunginkamreeri Jussi Päkkilää ja controller Janne Juotasniemeä.
Kaupunginhallitus päätti yksimielisesti vs. kaupunginjohtajan esityksen mukaisesti.
Kaupunginhallitus 1.6.2020 § 236 esittää kaupunginvaltuustolle, että valtuusto merkitsee talouden kuukausikatsuksen tiedoksi.
Kaupunginvaltuusto päätti yksimielisesti kaupunginhallituksen esityksen mukaisesti.
Tiedoksi toimialat
Talouden kuukausikatsaus 1.1-30.4.2020.pdf (pdf, 2406 kt)
Koronaepidemian kuntatalousvaikutus päivitetty 8.6.2020.pdf (pdf, 813 kt)
§ 37 Kokouksen laillisuus ja päätösvaltaisuus sekä työjärjestyksen hyväksyminen
§ 39 Arviointikertomus vuodelta 2019
§ 40 Rovaniemen kaupungin tilinpäätös 2019, tilintarkastuskertomus ja vastuuvapauden myöntäminen
§ 41 Henkilöstöraportti vuodelta 2019
§ 42 Hyvinvointikertomus 2019
§ 43 Vuoden 2020 talousarvion muuttaminen uutta organisaatiota vastaavaksi
§ 45 Asemakaavan muutos 8. kaupunginosan virkistysalue, Pounikkotie
§ 46 Asemakaavan laatiminen Apukan alueelle
§ 47 Eroaminen tarkastuslautakunnan jäsenyydestä / Sihvo
§ 48 Eroaminen kaupunginvaltuuston varajäsenyydestä / Sihvo
§ 49 Eroaminen elinvoimalautakunnan varajäsenen tehtävästä / Paavola
§ 50 Eroaminen ympäristölautakunnan varajäsenten tehtävästä / Kettunen
§ 51 Valtuustoaloite Kuntavaalien 2021 äänestyspaikat suunniteltava yhteistyössä nuorten kanssa (lisäpykälä)
§ 52 Valtuustoaloite kaupunkiympäristösuunnitelma Rovaniemelle (lisäpykälä)
§ 53 Valtuustoaloite digitaalisuudella elinvoimaa, tehokkuutta, turvallisuutta ja kasvua (lisäpykälä)
§ 54 Valtuustoaloite selvitys kaupungin tuottamista palveluista, vaihtoehtoisista markkinoista ja talousvaikutuksista (lisäpykälä)
§ 55 Valtuustoaloite Apua vähävaraisille Rovaniemi -auttamistoiminnalle tarjotaan ilmainen tila ainakin loppuvuoden 2020 ajaksi (lisäpykälä)
§ 56 Valtuustoaloite Palvelusetelillä valinnanvaraa vammaisten päivätoimintaan (lisäpykälä)
§ 57 Valtuustoaloite Septitankkien tyhjennyspiste (lisäpykälä)
§ 58 Valtuustoaloite Reko-jakelupaikka Kauppatorille (lisäpykälä)
§ 59 Valtuustoaloite valtionosuuksien ja -avustusten määräytyminen (lisäpykälä)
§ 60 Valtuustoaloite Rovaniemen keskikaupunki -alueen ulkopuolella sijaitsevat kadut (lisäpykälä)
§ 61 Valtuustoaloite henkilöstön resurssipoolin laajentaminen (lisäpykälä)
§ 62 Valtuustoaloite palvelusetelin käyttö henkilökohtaisessa avustajapalvelussa (lisäpykälä)
§ 63 Valtuustoaloite uusien nopeusnäyttöjen hankinta strategisesti valittuihin paikkoihin (lisäpykälä)
§ 64 Valtuustoaloite metsästysoikeuksien vuokraaminen pienriistametsästykseen (lisäpykälä)